جمهورباشقانلیغی سؤزچوسو ابراهیم قالین، فرانسا پرزیدنتی امانوئل مکرونون سؤزده ارمنی سوی‌قیریمینی اؤلکه‌سین‌ده "۲۴ آوریل آنما گونو" اعلان ائتمه‌سینی قینادی.
قالین، قونویا باغلی آچیقلاماسیندا، "مکرونون سؤزده ارمنی سوی‌قیریمینی آنما گونو اولاراق اعلان ائد‌ن آچیقلاماسینی شدتله قیناییریق. تورکیه آچیسیندان هئچ بیر حؤکمو یوخدور" دئدی.
سؤزده ارمنی سوی‌قیریمی ادعالارینین هئچ بیر حقوقی اساسی اولمایان، تاریخی حقیقتلره ضد، سیاسی بیر یالان اولدوغونو وورغولایان قالین، "پرزیدنتیمیز رجب طیب اردوغانین ۲۰۰۵.جی ایلده، تاریخی گرچکلرین آیدینلادیلماسی اوچون ائتدیگی اورتاق تاریخ کمیسیونو قورولماسی چاغریسین‌دان قاچانلار، تاریخی حادثه‌لری تحریف ائتمه‌یه چالیشیرلار. گئچمیشیمیزی تحریف ائد‌رک تاریخ‌دن کین، نیفرت و دوشمن‌چی‌لیک چیخارماغا توسل ائد‌نلره اصلا فورصت وئرمه‌یه‌جییک. هئچ کیم‌سه تورکیه‌نی ایشله‌مه‌دیگی بیر سوچا گؤره متهم ائده‌بیلمز و تاریخیمیزه لکه سوره‌بیلمز. اؤلکه‌سین‌ده سیاسی پروبلئملر یاشایان سایین مکرونون، گونو قورتارما سییله تاریخی حادثه‌لری سیاسی ملزمه حالینا گتیرمه‌سینی قیناییر و رد ائدیریک.
آجیلاری یاریشدیرماق و سیاسی ملزمه قونوسو ائتمک سیاسی و اخلاقی بیر جرمدور. تورکیه، بیرینجی دونیا ساواشیندا یاشانان حادثه‌لری اورتاق آجی و عدالت‌لی حافظه یاناشیمی ایله آیدینلاتماق اوچون هر جور یاخشی نیت‌لی چابایا دستک اولماغا داوام ائد‌جک" ایفاده‌لرینی ایشلتدی.
امانوئل مکرون، ۱۹۱۵ حادثه‌لرینین ایلدؤنومو اولان ۲۴ آوریلی "ارمنی سوی‌قیریمینی آنما گونو" اعلان ائتدیگینی آچیقلامیشدی.
